Predkladacia správa
Ministerstvo pre správu a privatizáciu národného majetku SR predkladá na rokovanie iniciatívny materiál „Návrh na zmenu uznesenia vlády Slovenskej republiky č. 758         
z 27. septembra  2000“ a „Návrh na vydanie rozhodnutia o privatizácii štátneho podniku Západoslovenské energetické závody, štátny podnik so sídlom v Bratislave“ na základe § 10 ods. 1 a 2 zákona č. 92/1991 Zb. v znení neskorších predpisov. Materiály predkladáme spoločne z dôvodu  plynulého a urýchleného zabezpečenia privatizácie tohto štátneho podniku. 

A.  Zmenu uznesenia vlády SR č. 758 z 27. septembra 2000 predkladá Ministerstvo pre správu a privatizáciu národného majetku SR z dôvodu upresnenia postupu privatizácie celého majetku podniku Západoslovenské energetické závody, štátny podnik so sídlom v Bratislave v súlade s § 10 ods. 2 a ods. 4  zákona č. 92/1991 o podmienkach prevodu majetku štátu na iné osoby v znení neskorších predpisov, ako aj uznesenia vlády SR      č. 319 z 11. apríla 2001 k zámeru a postupu privatizácie Západoslovenských energetických závodov, š. p., Stredoslovenských energetických závodov, š. p., Východoslovenských eneergetických závodov, š. p. a SE-TEKO, o. z. Košice. Podľa cit. ustanovení zákona je pri rozhodovaní o privatizácii podnikov s charakterom prirodzeného monopolu povinnosť zachovať trvalú majetkovú účasť štátu alebo fondu na podnikaní v rozsahu minimálne 51 %.

Podľa súčasne platných právnych predpisov nie je reálne možné  v procese  privatizácie založiť akciovú spoločnosť, ktorej akcie by boli trvalou majetkovou účasťou štátu. Podľa zákona č. 92/1991 Zb. o podmienkach prevodu majetku štátu na iné osoby v znení neskorších predpisov si štát nemôže zachovať vlastníctvo k privatizovanému majetku v tých prípadoch, kedy predmetom privatizácie je majetok štátu, ktorý je v správe podniku, nakoľko v prvej fáze procesu privatizácie prechádza tento majetok z vlastníctva štátu do vlastníctva Fondu národného majetku SR.

Pri privatizácii podniku Západoslovenské energetické závody, štátny podnik so sídlom v Bratislave predmetom privatizácie je majetok štátu, ktorý je v správe tohto podniku. V súlade s ustanoveniami zákona č. 92/1991 Zb. o podmienkach prevodu majetku štátu na iné osoby v znení neskorších predpisov tento štátny podnik by sa mal transformovať na akciové spoločnosti s následným naložením akcií podľa rozhodnutia vlády SR. Jediným zakladateľom a jediným akcionárom akciových spoločností založených z majetku privatizovaného podniku môže byt v súlade so zákonom len Fond národného majetku SR. S akciami týchto spoločností môže Fond národného majetku SR nakladať podľa rozhodnutia o privatizácii niektorým zo spôsobov privatizácie upravených zákonom. Možnosť zabezpečiť vplyv štátu na podnikaní akciovej spoločnosti je zmluvný prevod výkonu práv akcionára z Fondu národného majetku SR na príslušné rezortné ministerstvo - zakladateľa. V návrhu uznesenia v súlade s vládou SR a Národnou radou SR schváleným „Zámerom a postupom privatizácie Západoslovenských energetických závodov, š. p., Stredoslovenských energetických závodov, š. p., Východoslovenských energetických závodov, š. p. a SE-TEKO, o. z. Košice“ sa vypúšťa text týkajúci sa založenia akciovej spoločnosti Komárňanská 

teplárenská, a. s. vzhľadom na ukončenie výroby tepla. Taktiež sa vypúšťa z textu „Prešovská teplárenská , a. s.“, v súvislosti s jej začlenením do spoločnosti Košická teplárenská, a. s. 
A.	V predloženom materiáli navrhujeme vláde Slovenskej republiky vydať rozhodnutie o privatizácii podniku Západoslovenské energetické závody, štátny podnik so sídlom v Bratislave na založenie  troch akciových spoločností (jednej distribučnej a dvoch teplárenských) podľa § 10 ods. 1 a 2 zákona č. 92/1991 Zb. o podmienkach prevodu majetku štátu na iné osoby („ďalej len zákon“). V zmysle § 10 ods. 2  zákona č. 92/1991 Zb. o privatizácii podniku s charakterom prirodzeného monopolu, o určení majetkovej účasti štátu na podnikaní takéhoto podniku alebo obchodnej spoločnosti a o privatizácii akciovej spoločnosti s majetkovou účasťou štátu, ktorá má charakter prirodzeného monopolu vždy rozhoduje vláda, a to po prerokovaní zámeru a postupu privatizácie v Národnej rade Slovenskej republiky. Medzi podniky s uvedenou charakteristikou bol zákonom zaradený aj podnik Západoslovenské energetické závody, štátny podnik so sídlom v Bratislave. Podľa § 10 ods. 4 pri rozhodovaní o privatizácii podniku Západoslovenské energetické závody, štátny podnik so sídlom v Bratislave musí byť zachovaná trvalá majetková účasť štátu alebo fondu na podnikaní v rozsahu minimálne  51 %. 

Ministerstvo pre správu a privatizáciu národného majetku navrhuje nasledovný spôsob privatizácie podniku Západoslovenské energetické závody, štátny podnik so sídlom v Bratislave:

A. Založenie obchodnej spoločnosti Západoslovenská energetika, a. s. podľa § 12 ods. 2 písm. a) zákona vkladom majetku štátneho podniku a výstupného formulára F.1(D)/1 určeného privatizačného projektu s predmetom činnosti, aký má štátny podnik zapísaný v obchodnom registri v deň jeho zrušenia.

	1. Účtovná hodnota majetku vkladaného do akciovej spoločnosti k 31.12.2000: 
5 152 737 tis. Sk
	2.Vlastné imanie podniku vkladané do akciovej spoločnosti sa člení:

- základné imanie	4 684 306	tis. Sk, t.j.	90,9091	% vkladu,
- rezervný fond	 468 431	tis. Sk, t.j.	9,0909	% vkladu.

Ministerstvo súhlasí, aby Fond národného majetku SR postupoval pri zakladaní akciovej spoločnosti podľa § 29 ods. 2 zákona.

	3.Rozdelenie akcií:

51 %	podiel akcií trvalá majetková účasť Fondu národného majetku SR     
49 %	podiel akcií dočasná majetková účasť Fondu národného majetku SR do  
	vydania rozhodnutia vlády SR podľa § 10 ods. 1 a 2 zákona.

4. Ďalšie podmienky: 
a) previesť výkon práv akcionára založenej akciovej spoločnosti z majetku podniku Západoslovenské energetické závody, štátny podnik, v rozsahu určenej majetkovej účasti FNM SR na zakladateľa, 
b) Fond národného majetku SR ako zakladateľ akciovej spoločnosti zabezpečí, aby v stanovách spoločnosti bola určená povinnosť pre akciovú spoločnosť predať byty pri dodržaní ustanovení zákona Národnej rady  SR č. 182/1993 Z. z. v znení novely 
č. 151/1995 Z. z. 
c) Fond národného majetku SR ako zakladateľ akciovej spoločnosti zabezpečí, aby v stanovách spoločnosti bola určená povinnosť pre akciovú spoločnosť zachovať a ochraňovať majetok CO a štátnych mobilizačných rezerv.

B.	Založenie obchodnej spoločnosti Bratislavská teplárenská, a. s. podľa § 12 ods. 2 písm. a) zákona vkladom majetku štátneho podniku a výstupného formulára F.1(D)/2 určeného privatizačného projektu s predmetom činnosti, aký má štátny podnik zapísaný v obchodnom registri v deň jeho zrušenia

	1. Účtovná hodnota majetku vkladaného do akciovej spoločnosti k 31.12.2000: 
1 121 924 tis. Sk
	2.Vlastné imanie podniku vkladané do akciovej spoločnosti sa člení:

- základné imanie	1 019 931	tis. Sk, t.j.	90,9091	% vkladu,
- rezervný fond	 101 993	tis. Sk, t.j.	9,0909	% vkladu.

Ministerstvo súhlasí, aby Fond národného majetku SR postupoval pri zakladaní akciovej spoločnosti podľa § 29 ods. 2 zákona.

	3.Rozdelenie akcií:

51 %	podiel akcií trvalá majetková účasť Fondu národného majetku SR     
49 %	podiel akcií dočasná majetková účasť Fondu národného majetku SR do  
	vydania rozhodnutia vlády SR podľa § 10 ods. 1 a 2 zákona.
 
	4. Ďalšie podmienky: 
a) previesť výkon práv akcionára založenej akciovej spoločnosti z majetku podniku Západoslovenské energetické závody, štátny podnik, v rozsahu určenej majetkovej účasti FNM SR na zakladateľa, 
b) Fond národného majetku SR ako zakladateľ akciovej spoločnosti zabezpečí, aby v stanovách spoločnosti bola určená povinnosť pre akciovú spoločnosť predať byty pri dodržaní ustanovení zákona Národnej rady  SR č. 182/1993 Z .z. v znení novely 
č. 151/1995 Z. z. 
c) Fond národného majetku SR ako zakladateľ akciovej spoločnosti zabezpečí, aby v stanovách spoločnosti bola určená povinnosť pre akciovú spoločnosť zachovať a ochraňovať majetok CO a štátnych mobilizačných rezerv.

C.	Založenie obchodnej spoločnosti Trnavská teplárenská, a. s. podľa § 12 ods. 2 písm. a) zákona vkladom majetku štátneho podniku a výstupného formulára F.1(D)/3 určeného privatizačného projektu s predmetom činnosti, aký má štátny podnik zapísaný v obchodnom registri v deň jeho zrušenia

	1. Účtovná hodnota majetku vkladaného do akciovej spoločnosti k 31.12.2000: 
 606 339 tis. Sk
	2.Vlastné imanie podniku vkladané do akciovej spoločnosti sa člení:

- základné imanie	 551 217	tis. Sk, t.j.	90,9091	% vkladu,
- rezervný fond	 55 122	tis. Sk, t.j.	9,0909	% vkladu.

Ministerstvo súhlasí, aby Fond národného majetku SR postupoval pri zakladaní akciovej spoločnosti podľa § 29 ods. 2 zákona.

	3.Rozdelenie akcií:

51 %	podiel akcií trvalá majetková účasť Fondu národného majetku SR     
49 %	podiel akcií dočasná majetková účasť Fondu národného majetku SR do  
	vydania rozhodnutia vlády SR podľa § 10 ods. 1 a 2 zákona.

	4. Ďalšie podmienky: 
a) previesť výkon práv akcionára založenej akciovej spoločnosti z majetku podniku Západoslovenské energetické závody, štátny podnik, v rozsahu určenej majetkovej účasti FNM SR na zakladateľa, 
b) Fond národného majetku SR ako zakladateľ akciovej spoločnosti zabezpečí, aby v stanovách spoločnosti bola určená povinnosť pre akciovú spoločnosť predať byty pri dodržaní ustanovení zákona Národnej rady  SR č. 182/1993 Z.z. v znení novely 
č. 151/1995 Z. z. 
c) Fond národného majetku SR ako zakladateľ akciovej spoločnosti zabezpečí, aby v stanovách spoločnosti bola určená povinnosť pre akciovú spoločnosť zachovať a ochraňovať majetok CO a štátnych mobilizačných rezerv.

V súvislosti s navrhovaným postupom privatizácie teplárenských spoločností bude zohľadnený zámer previesť bezodplatne do majetku obcí čo najväčší podiel akcií na základe záverov rokovaní Ministerstva hospodárstva SR a zastupiteľských orgánov obcí tak, ako to vyplýva zo „Zámeru a postupu privatizácie Západoslovenských energetických závodov, š.p., Stredoslovenských energetických závodov, š.p., Východoslovenských energetických závodov, š.p. a SE-TEKO, o. z. Košice“, schváleného uznesením vlády SR č. 319 zo dňa 11. apríla 2001.
Z hľadiska riešenia zamestnanosti navrhovaný postup privatizácie zabezpečuje prechod zamestnancov podniku Západoslovenské energetické závody, štátny podnik so sídlom v Bratislave (3636 zamestnancov k 31.12.2000) do novovznikajúcich subjektov v plnom rozsahu ( Západoslovenská energetika, a.s.- 2666 zamestnancov, Bratislavská teplárenská, a.s. - 758 zamestnancov a Trnavská teplárenská, a.s.- 212 zamestnancov).